***The Amazing Race 21*** er den 21. sesongen av den amerikanske realityserien *The Amazing Race*. The Amazing Race 21 fulgte elleve lag med to personer, med et pre-eksisterende forhold, i et kappløp rundt i verden.

Ekteparet Josh Kilmer-Purcell og Brent Ridge vant The Amazing Race 21.

Produksjon
----------

Colorado Street Bridge i Pasadena var startstreken for The Amazing Race 21.
The Amazing Race 21 strakk seg over 40 000 km i løpet av 21 dager, i perioden 26. mai til 16. juni 2012. Denne sesongen besøkte ni land på tre kontinenter. For første gang siden, henholdsvis den sjuende og den tiende sesongen, ble Tyrkia og Spania besøkt. Indonesia, Bangladesh og Russland var også noen av landene som ble besøkt denne sesongen. 

Denne sesongen introduserte "Double Your Money"-premien. Premien ble gitt til laget som vant den første etappen, og gav dem muligheten til å vinne US$2 000 000 dersom de vant finaleetappen. I tillegg ble det introdusert en ny vri på U-Sving; Blind Dobbel U-Sving. To lag kan U-svinge et annet lag og lagene som ville benytte seg av den muligheten, kunne forbli anonyme. Dette var en kombinasjon av komponenter av U-Sving som var blitt brukt i de tidligere sesongene; Dobbel U-Svung og Blind U-Sving.

Selv om deltagerne vanligvis har forbud mot å ha kontakt med familie og venner under innspillingen (unntatt der kontakt er en del av en oppgave), ble James Lomenzo vist videochattet med sin kone i løpet av den fjerde Pit-Stop for å få en oppdatering på farens helsetilstand.

### Casting

Søknadsfristen for denne sesongen gikk ut 9. mai 2012.

Listen over deltagere inkluderte *The Fabulous Beekman Boys*-stjernene Josh Kilmer-Purcell og Brent Ridge, tidligere bassist i White Lion og Megadeth James Lomenzo, Chippendales-artistene Jaymes Vaughan og James Davis, dobbel amputert og profesjonell snowboardkjører Amy Purdy og tidligere deltager i *The Apprentice: Martha Stewart* Ryan Danz.

Natalie & Nadiya deltok i The Amazing Race: All-Stars sammen med lag fra den fjortende sesongen til den tjuetredje sesongen. De deltok senere i den 29. sesongen av Survivor. De ble de første The Amazing Race-deltagerne til å delta i et annet CBS-realityshow. Nadiya ble den første som ble stemt ut mens Natalie vant sesongen.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Josh & Brent | Geitebønder | 7 | 5 | 5 | 4 | 7 | 6 | 5 | 5 | 4 | 3 | 3 | 1 | Josh 7, Brent 7 |
| Jaymes & James | Chippendales | 10 | 3 | 3 | 6 | 6 | 5 | 2 | 1 | 2⊃ | 2 | 1 | 2 | Jaymes 7, James 7 |
| Trey & Lexi | Kjærester | 9 | 2 | 2 | 7 | 5 | 1 | 1 | 2 | 3⋑ | 1 | 2 | 3 | Trey 7, Lexi 7 |
| Natalie & Nadiya | Tvillinger | 4 | 1 | 6 | 3 | 3 | 4 | 3 | 3ε | 1ƒ | 4 | 4 |  | Natalie 6, Nadiya 5 |
| Abbie & Ryan | Skilte Kjærester | 1 | 4 | 1 | 2 | 2 | 2 | 4 | 4 | 5⊂ |  | Abbie 4, Ryan 6 |
| James & Abba | Rockestjerne/Advokat | 6 | 6 | 4 | 1ƒ | 1 | 3 | 6 | 6 |  | James 3, Abba 5 |
| Rob & Kelley | Gifte Monstertruckførere | 5 | 8 | 7⊃ | 5 | 4 | 7 |  | Rob 4, Kelley 3 |
| Gary & Will | Lærervikarer | 8 | 9 | 8⊂⋑ | 8 |  | Gary 3, Will 2 |
| Caitlin & Brittany | Bestevenninner | 3 | 7 | 9 |  | Caitlin 2, Brittany 2 |
| Amy & Daniel | Av og På-Kjærester | 2 | 10 |  | Amy 2, Daniel 1 |
| Rob & Sheila | Forlovet | 11 |  | Rob 1, Sheila 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En grønn ƒ ved lagplassering indikerer at laget vant en Snarvei.
* En lilla ε ved lagplassering indikerer at laget valgte å bruke Fripasset til å hoppe over en oppgave.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.

Premier
-------

Premiene i etappene ble gitt til laget som vant etappen. Feriene ble sponset av Travelocity.

* **Etappe 1** − "Double Your Money"-premien − hvis laget som vant første etappen også vinner finaleetappen, ville premien for å vinne The Amazing Race bli doblet til US$ 2 000 000
* **Etappe 2** − Fripass − et hjelpemiddel som laget kan bruke til å hoppe over et valgfritt oppgave.
* **Etappe 3** − Tur for to til Fiji
* **Etappe 4** − Tur for to til Antigua
* **Etappe 5** − Tur for to til Malaysia
* **Etappe 6** − Tur for to til Australia
* **Etappe 7** − Tur for to til Maui, Hawaii
* **Etappe 8** − Tur for to til Costa Rica
* **Etappe 9** − US$ 5,000 hver
* **Etappe 10** − Tur for to til Riviera Maya
* **Etappe 11** − En 2013 Ford Escape til hvert lagmedlem
* **Etappe 12** − US$ 1 000 000

Sammendrag
----------

### Etappe 1 (USA → Kina)

Reisekartet for The Amazing Race 21.
I Shanghai, besøkte lagene The Bund for å finne en ledetråd.
* Pasadena, California Californias flagg, **USA** USAs flagg (Colorado Street Bridge) (Startstreken)
* Los Angeles (Los Angeles internasjonale lufthavn) til Shanghai, **Kina** Kinas flagg (Shanghai Pudong internasjonale lufthavn)
* Shanghai (Yuanshen sportssenter stadion) >Veisperring< Hvem er klar til å bli slått?
* Shanghai (Cui Ping Jiu Jia Restaurant) >Veisperring< Hvem vil spise rør?
* Shanghai (The Bund)
* Shanghai (Bund Signaltårn) >Pit-Stop (Etappe 1)<

I sesongens første Veisperring, måtte et lagmedlem spille bordtennis mot en kinesisk juniormester. De måtte score ett poeng mot juniormesteren, eller vente på tur mens hun gikk fra bord til bord og brukte husholdningsting, som ordrebrett, stekepanne og tamburin, istedenfor rackerten. Når de hadde slått et vinnerslag, fikk de neste ledetråd. I denne etappens andre Veisperring, måtte den andre lagmedlemmet spise to uthulte papayaer fylt med en tradisjonell kinesisk dessert som heter hasma, som er eggledere fra frosker. De fikk ikke lov til å løfte tallerkenen eller papayaen fra bordet. Når de hadde spist opp delikatessen, fikk de neste ledetråd. 

**Tilleggsoppgaver:**

* I begynnelsen av etappen, måtte lagene rappellere fra Colorado Street Bridge, og ned til ryggsekkene deres med neste ledetråd oppå. Når de var nede, måtte de kjøre en Ford Escape til Los Angeles internasjonale lufthavn. De sju første lagene som ankom lufthavnen fikk plass på China Airlines-flyet til Shanghai, mens de fire siste måtte ta et EVA Air-fly, som landet 1 time og 15 minutter etter det første.
* Ved The Bund, måtte lagene lete etter en kvinne og en liten gutt med en kuleramme som ville gi dem neste ledetråd.

### Etappe 2 (Kina → Indonesia)

I Bangkalan, måtte lagene delta i et tradisjonelt maduransk okseløp for å få neste ledetråd.
* Shanghai (Shanghai Pudong internasjonale lufthavn) til Surabaya, **Indonesia** Indonesias flagg (Juanda internasjonale lufthavn)
* Bangkalan (Alun-alun Stadion)
* Surabaya (Genteng Kali Jembatam) >Veisperring< Hvem liker å feste?
* Surabaya (Wijaya Motor Shop) >Veivalg< Is pr Kilo eller Fisk i Tønner
* Surabaya (Pasar Pabean Marked) >Pit-Stop (Etappe 2)<

I denne etappens Veisperring, måtte et lagmedlem drive en pedaldrevet karusell kalt Odong Odong, og gi fire barn en tur mens de lagde åtte ballongfigurer (Fire hatter og fire dyr). Når barna hadde fått en kjøretur og alle ballongene, fikk de neste ledetråd. I sesongens første Veivalg, måtte lagene velge mellom *Ice-by-the-Pound* (Is pr kilo) eller *Fish-by-the-Barrel* (Fisk i tønner). I *Ice-by-the-Pound*, måtte lagene dra til Tirta Maya Isfabrikk, og laste ti 30 kilos isblokker fra en ismaskin og levere den til en lastebil. Ved ankomst på Pasar Pabean-markedet, måtte de brukke en tralle kalt en bechar for å levere isen til en merket bod. Når de var ferdige, fikk de neste ledetråd. I *Fish-by-the-Barrel*, måtte lagene dra til Pasar Pabean-markedet, måtte lagene bære to tønner med fisk til fiskemarkedet i Pasar Pabean-markedet. På markedet, måtte de sortere tusenvis av blandet fisk ved å bruke en gammeldags metode og bruke hendene. Når fisken var ordentlig lagt opp, måtte lagene sette opp en bod. Når selgeren mente at de var klar for business, fikk de neste ledetråd.

**Tilleggsoppgave:**

* Når lagene ankom Alun-alun Stadion, måtte lagene trekke et nummer i form av en pisk. I den rekkefølgen de ankom, måtte lagene hoppe på motorsykler sammen med en profesjonell sjåfør og delta i et tradisjonelt maduransk okseløp kalt Karapan Sapi.

### Etappe 3 (Indonesia)

I Bangil, kunne lagene ta del i et tradisjonelt opptog kalt reog for å få neste ledetråd.
* Surabaya (Antika Jaya Padang Restaurant) >Veisperring< Hvem vil servere et balansert måltid?
* Surabaya (Surabaya Gubeng Jernbanestasjon) til Bangil (Bangil Jernbanestasjon)
* Bangil (Alun-Alun) >Veivalg< Eggehode eller Løvehode
* Bangil (Perliman Pos I) >Blind Dobbel U-sving< Rob & Kelley u-svingte Gary & Will og Gary & Will forsøkte å u-svinge Rob & Kelley
* Bangil (SMA Negeri 1 Bangil videregående skole) >Pit-Stop (Etappe 3)<

I denne etappens Veisperring, måtte et lagmedlem servere 20 tallerkener med mat samtidig. Hvis de mistet noe på veien, måtte de returnere til kjøkkenet og prøve igjen. Når maten var servert, fikk de neste ledetråd. I denne etappens Veivalg, måtte lagene velge mellom *Egg Head* (Eggehode) eller *Lion's Head* (Løvehode). I *Egg Head*, måtte lagene kjøpe fire egg på et lokalt marked, og deretter delta i en indonesisk kunstform kalt debus. En lokal magiker ville sette kokosnøtter på hodet deres og tenne på for å steke to egg på hver. Når eggene var stekt, måtte lagene spise dem for å få neste ledetråd. I *Lion's Head*, måtte lagene ta del i et tradisjonelt opptog kalt reog. Først måtte lagene kle seg ut og ta på seg en maske som veide over 20 kilo. De måtte deretter danse til rytmen av et lokal band mens de gikk ned gaten, og måtte stoppe opp flere ganger for å danse visse trinn. Når de var tilbake til utgangspunktet, fikk de neste ledetråd.

**Tilleggsoppgaver:**

* På toget fra Surabaya til Bangil, måtte lagene se etter neste ledetråd, som ble levert av en matselger.
* I Bangil, måtte lagene bruke sykkelrickshaw, også kalt becak i Indonesia, som transport.

### Etappe 4 (Indonesia → Bangladesh)

I Dhaka, krysset lagene elven Buriganga for en rekke oppgaver, og for å komme seg til Pit-Stop.
* Surabaya (Juanda internasjonale lufthavn) til Dhaka, **Bangladesh** Bangladeshs flagg (Shahjalal internasjonale lufthavn)
* Dhaka (Rubel Model Auto Mobiles) >Snarvei< >Veisperring< Hvem vil fylle tomrommet?
* Dhaka (Kawran Bazaar Shootkir Market) >Veivalg< Metall eller Bomull
* Dhaka (Keranigonj Kholamora) til Old Dhaka (Swarighat)
* Dhaka (Shambazar Chan Mia Ghat) >Pit-Stop (Etappe 4)<

I denne etappens Snarvei, måtte lagene bli rottefangerassistenter til en skadedyrskontrollør. Begge lagmedlemmene måtte fylle en pose med døde rotter, som de måtte samle fra tre forskjellige steder. Første laget til å fullføre oppgaven, vant Snarveisledetråden. I denne etappens Veisperring, måtte et lagmedlem reparere en av de offentlige transittbussene som brukes i Dhaka. Først måtte de bruke sparkel og deretter pusse med sandpapir før de kunne male. Når arbeidet ble godkjent av en veileder, måtte begge på laget bære tre par med seter til rehabiliteringsområdet for å motta neste ledetråd. I denne etappens Veivalg, måtte lagene velge mellom *Pound the Metal* (Metall) eller *Pound the Cotton* (Bomull). I *Pound the Metal*, måtte lagene bruke slegger til å slå en varm jernstang. De måtte forme den til en jernspett mens de brukte en blåsebelg til å sørge for at stangen var varm nok. Når den lokale smeden godkjente arbeidet, ville han gi dem neste ledetråd. I *Pound the Cotton*, måtte lagene lage en bomullsmadrass ved hjelp av en tradisjonell bengalsk metode. Lagene måtte bruke bambusstenger til å slå klumper av bomull til et fint, fjærlignende konsistens. Så måtte de fylle madrassen og sy den igjen. Når håndverkeren var fornøyd med arbeidet deres, ville han gi dem neste ledetråd. 

**Tilleggsoppgaver:**

* Ved Shootkir Market, måtte lagene lete i kurver med tørket fisk etter en fisk som var merket med Race-fargene (rød og gul) for å motta neste ledetråd.
* Etter å ha fullført Veivalgsoppgavene, måtte lagene dra med båt til en dokk i Swarigat og deretter gå til fots til Pit-Stop.

### Etappe 5 (Bangladesh)

I Sonargaom, fant lagene etappens Pit-Stop ved Lok Shilpa Jadughar.
* Dhaka (Jatrabari Boro Bazaar)
* Demra (Ferry Ghat Road) >Veisperring< Det er ikke tungt, det er en Veisperring? >Veivalg< Stråhund eller Bambusjungel
* Sonargaom (Lok Shilpa Jadughar) >Pit-Stop (Etappe 5)<

I denne etappens Veisperring, måtte et lagmedlem lage en balansevekt laget av bambus, tau og annet utstyr. Når konstruksjonen var godkjent, måtte de balansere fire tunge steiner med samme tyngde ved. Når de hadde balansert vekten, fikk de neste ledetråd. I denne etappens Veivalg, måtte lagene velge mellom *Straw Dogs* (Stråhund) eller *Bamboo Jungle* (Bambusjungel). I *Straw Dogs*, måtte lagene banke ubehandlet jute mot en spikermatte for å løsne fibrene. Når de hadde heklet 20 kveiler jute, måtte de bære dem til en maskin som lagde sekker av dem. Når sekkene var klare, fikk de neste ledetråd. I *Bamboo Jungle*, måtte lagene sanke tre sett med totalt 40 bambusstenger av varierende lengder, og laste dem på en vare-rickshaw. Deretter måtte de frakte bambusen til en byggeplass. Når formannen hadde fått leveransen, fikk de neste ledetråd.

**Tilleggsoppgaver:**

* Ved Jatrabari Boro Bazaar, måtte lagene lete etter en begun-selger, som ville gi dem neste ledetråd. Det lagene måtte finne ut av, var at begun er aubergine.
* Etter veivalgsoppgavene, fikk lagene en gjenstand (en jutematte eller et bambusstykke) som hadde en malt motiv av neste destinasjon på. De måtte finne ut av at det var bilde av Lok Shilpa Jadughar.

### Etappe 6 (Bangladesh → Tyrkia)

I Istanbul, måtte lagene selge 40 glass med tyrkisk sorbett ved markedet Kapalıçarşı.
* Dhaka (Shahjalal internasjonale lufthavn) til Istanbul, **Tyrkia** Tyrkias flagg (Istanbul Atatürk lufthavn)
* Beyoğlu, Istanbul (Kabataş Fergeterminal) til Üsküdar (Üsküdar Fergeterminal)
* Istanbul (Mısır Çarşısı – Butikk nr 14) >Fartsdump (Josh & Brent)< >Veivalg< Simit eller Skrubb
* Istanbul (Kapalıçarşı) >Veisperring< Hvem vil åpne seg?
* Istanbul (MV «Savarona» ved Kuruçeşme Cemil Topuzlu-parken) >Pit-Stop (Etappe 6)<

Som Fartsdump i denne etappen, måtte Josh & Brent kjøpe og spise to kuler med Dondurma-iskrem fra en merket iskrembod, som også inkluderte et iskremshow fra iskremselgeren før de kunne fortsette kappløpet. I denne etappens Veivalg, måtte lagene velge mellom *Simit* eller *Scrub It* (Skrubb). I *Simit*, måtte lagene frakte tyrkiske simit (kringler) til tre adresser. Først måtte lagene stable simit-ene på brett, og med hodeklede, måtte et lagmedlem balansere lasten på hodet til adressene. Når varene var levert, ville bakeren gi dem neste ledetråd. I *Scrub It*, måtte lagene dra til et badehus og få et tradisjonell, tyrkisk bad. Etter badet, fikk lagene neste ledetråd. I denne etappens Veisperring, måtte et lagmedlem kle seg som en lokal selger, og deretter selge og servere 40 glass med tyrkisk sorbett fra en messingkanne med lang tut, som kalles ibrik, til forbipasserende inne på basaren til TL1 pr glass. Når de hadde tjent TL40, ville sorbettselgeren gi dem neste ledetråd.

### Etappe 7 (Tyrkia → Russland)

I Moskva, fant lagene etappens Pit-Stop ved Bolsjojteateret
* Istanbul (Istanbul Atatürk lufthavn) til Moskva, **Russland** Russlands flagg (Sjeremetjevo internasjonale lufthavn)
* Moskva (Zurab Tsereteli Skulpturpark)
* Moskva (Moskvoretsky Most) >Veivalg< Alfabetisert eller Synkronisert
* Moskva (Luzhkov Most – Kjærlighetstrærne) >Veisperring< Hvem er klar til å låse opp fremtiden?
* Moskva (Bolsjojteateret) >Pit-Stop (Etappe 7)<

I denne etappens Veivalg, måtte lagene velge mellom *Alphabetized* (Alfabetisert) eller *Synchronized* (Synkronisert). I *Alphabetized*, måtte lagene dra til Det russiske statsbiblioteket. Der måtte lagene først velge en bibliotekar, som ville gi dem en liste over bøker med informasjon på russisk. Fra listen, måtte lagene velge fire bøker, og sjekke hundrevis av kartotek for å finne ut hvor hver bok var, og finne dem. Når de hadde funnet alle fire bøkene, ville sjefsbibliotekaren gi dem neste ledetråd. I *Synchronized*, måtte lagene dra til Trud Sportsarena. Der måtte lagene trene synkronsvømming med neste generasjon av Russlands gullmedaljelag. Lagene måtte lære og vise koreografert nummer i takt med musikken. Når treneren synes de var synkrone, ville hun gi dem neste ledetråd. I begge veivalgsoppgavene, var det tidsfrist, i henhold til åpningstidene; hvis de ikke klarte oppgaven før stengetid, fikk de en tidsstraff på 4 timer (Alfabetisert hadde kortere åpningstid enn Synkronisert). I denne etappens Veisperring, måtte et lagmedlem velge et av hengelåstrærne og finne et løpsbånd og hvilke nøkler som åpnet de ti låsene. Når de var åpnet, fant de neste ledetråd inni båndet, som ville avsløre neste ledetråd.

**Tilleggsoppgaver:**

* Ved Moskvoretsky Most, måtte lagene finne Ivan den grusommes vakter, som ville gi dem neste ledetråd.
* Ledetråden lagene fikk etter Veisperringen, var en 100 rubel-seddel. Lagene måtte finne ut at neste destinasjon var bygningen på baksiden av seddelen, Bolsjojteateret.

### Etappe 8 (Russland)

I Moskva, måtte lagene gjennomføre en prøve om Russlands ni tidssoner for å få neste ledetråd.
* Moskva (Timiryazev Landbruksakademi – Studiebygning #6) >Fartsdump (James & Abba)< >Veisperring< Hvem er i sonen? >Veivalg< Dans eller Håndhils
* Moskva (Sokolnikiparken – Veranda Tantsev) >Pit-Stop (Etappe 8)<

I denne etappens Veisperring, ble et lagmedlem presentert en lysbildeserie med først et eksempeltid i Moskvatid. Deretter ble de vist et kart over Russlands ni tidssoner med sine UTC-forskyvninger og med Moskvas plassering uthevet. Tilslutt ble de vist samme kart, bare med forskjellige byer og uten UTC-forskyvingene. Når lagene hadde klart å regne ut riktig klokkeslett i fem forskjellige byer, ville professoren gi dem neste ledetråd. Fikk de feil, måtte de ta testen på nytt. I denne etappens Veivalg, måtte lagene velge mellom *Movers* (Dans) eller *Shakers* (Håndhils). I begge veivalgsoppgavene, måtte lagene dra til National Hotell. I *Movers*, måtte lagene kle seg opp som russiske soldater og lære seg og utføre en russisk soldatdans. Når dommerne var fornøyde med dansen, fikk de neste ledetråd. I *Shakers*, måtte lagene identifisere sju historiske russiske ledere (Katarina den store, Josef Stalin, Lev Trotskij, Leonid Bresjnev, Nikolai Rimskij-Korsakov, Peter den store, Sergej Rakhmaninov, Nikolaj II av Russland og Vladimir Lenin) i et elegant cocktailselskap. Ved å bruke en navneliste, måtte de finne et gitt antall etterlikninger for hver av de sju historiske figurene. Når de hadde identifisert riktig antall ledere, ville en Alexander Pusjkin-etterlikner gi dem neste ledetråd.

### Etappe 9 (Russland → Nederland)

I Amsterdam, kunne lagene gjenskape Rembrandts «Nattevakten» for å få neste ledetråd.
* Moskva (Sjeremetjevo internasjonale lufthavn) til Amsterdam, **Nederland** Nederlands flagg (Amsterdam lufthavn, Schiphol)
* Amsterdam (Schiphol Jernbanestasjon) til (Amsterdam Centraal Jernbanestasjon)
	+ Amsterdam (Van Gogh Café) >Snarvei<
* Amsterdam (Magere Brug - Poffertjesboot) >Veivalg< Tilbake i tiden eller Lirekasser
* Amsterdam (Museum Geelvinck) >Dobbel U-sving< Jaymes & James u-svingte Abbie & Ryan og Trey & Lexi forsøkte å u-svinge Jaymes & James
* Ransdorp (Landsbyjorde) >Veisperring< Hvem er klar til å hoppe tilbake i tod og gjøre et siste krafttak?
* Ransdorp (Huset til Rembrandts elskerinne) >Pit-Stop (Etappe 9)<

I denne etappens Snarvei, måtte lagene dra til Van Gogh Café og gå ombord i en merket amfibiebuss kalt «Floating Dutchman». Når bussen var i vannet, måtte hvert lagmedlem spise 5 matjessild før bussen kom på land igjen, en tur som tok sju minutter. Hvis de ikke spiste alt innen sju minutter, dro bussen tilbake til kafeen og måtte vente i 10 minutter før de fikk prøve igjen. Første lag som klarte å spise opp silden, vant snarveien. I denne etappens Veivalg, måtte lagene velge mellom *Back In Time* (Tilbake i tiden) eller *Organ To Grind* (Lirekasser). I *Back In Time*, måtte lagene, ved hjelp av en gruppe statister, utstyr og lagene selv, gjenskape Rembrandts kunstverk «Nattevakten». Når Rembrandt-etterligneren var fornøyd, ville han gi dem neste ledetråd. I *Organ To Grind*, måtte lagene finne en av tre store gatelirekasser som stod på tre ulike broer. Mens den ene betjente lirekassen, måtte den andre samle inn tips. Når de hadde tjent €30, ville lirekassemannen gi dem neste ledetråd. I denne etappens Veisperring, måtte et lagmedlem delta i en Switchback fra etappen i Amsterdam i sesong 12: fierljeppen, stavsprang over en grøft full av vann. De måtte hoppe over vannet, hente neste ledetråd i form av et par tresko, og deretter hoppe tilbake til den andre siden. Hvis de falt i vannet, måtte de begynne på nytt fra den siden de hoppet ifra.

**Tilleggsoppgaver:**

* I starten av etappen, fikk lagene et flagg og ble fortalt at deres neste destinasjon var hovedstaden i landet flagget representerte. Lagene måtte finne ut at flagget tilhørte Nederland og at hovedstaden er Amsterdam.
* Etter at lagene ankom Amsterdam Centraal, måtte lagene ta båt fra Herenmarket til Magere Brug, og lete etter en poffertjesboot for å få neste ledetråd.
* Etter U-svingpunktet, måtte lagene ta buss til Ransdorp. Etter at klokken var 18:00, var denne rekstriksjonen opphevet, og resterende lag som var ute i løypa, kunne ta taxi til Ransdorp.

### Etappe 10 (Nederland → Spania)

I Palma de Mallorca, måtte lagene lete blant en gruppe skuespillere utkledd som djevler og demoner ved La Seu-katedralen etter en som hadde neste ledetråd 
* Amsterdam (Amsterdam lufthavn, Schiphol) til Barcelona, **Spania** Spanias flagg (Barcelona internasjonale lufthavn)
* Barcelona (Port de Barcelona) til Palma de Mallorca (Palma de Mallorca Havn)
* Palma de Mallorca (La Seu-katedralen)
* Manacor (Centro de Alto Rendimiento) >Veisperring< Hvem vil klaske?
* Campanet (Coves de Campanet) >Veivalg< Snurr eller Tyr
* Palma de Mallorca (Castell de Bellver) >Pit-Stop (Etappe 10)<

I denne etappens Veisperring, måtte et lagmedlem returnere 20 baller fra en servemaskin for å få neste ledetråd. Hvis de gikk tom for tennisballer, måtte de begynne helt på nytt. I denne etappens Veivalg, måtte lagene velge mellom *Spin It* (Snurr) eller *Bull It* (Tyr). I *Spin It,* måtte lagene ta på seg sikkerhetsutstyr, og reparere en 400 år gammel vindmølle. De måtte feste to store blader til mølletårnet. Når reparatøren godkjente arbeidet, fikk de neste ledetråd av Don Quixote og Sancho Panza-etterliknere. I *Bull It*, måtte lagene kle seg ut i en topersons oksekostyme, der den fremste personen ikke hadde mulighet til å se, mens den bakerste personen måtte si hvor de skulle løpe. De hadde to minutter på å stange åtte matadorer og til slutt treffe en blink og sende den siste opp i lufta. Når de hadde klart det innen tiden, ville pikadoren gi dem neste ledetråd.

**Tilleggsoppgaver**

* Ved La Seu-katedralen, måtte lagene lete blant en gruppe skuespillere som var utkledd som djevler og demoner i en framføring av *La Nit del Foc*, en tradisjonell, mallorcansk festival, etter en med neste ledetråd.
* Ved Coves de Campanet, måtte lagene følge musikken inn i grottene til neste ledetråd.

### Etappe 11 (Spania → Frankrike)

Ved Chenonceaux, fant lagene etappens Pit-Stop ved Château de Chenonceau.
* Palma de Mallorca (Palma de Mallorca lufthavn) til Barcelona (Barcelona internasjonale lufthavn)
* Barcelona (Estació de França Jernbanestasjon) til Saint-Pierre-des-Corps, Loiredalen, **Frankrike** Frankrikes flagg (Gare de Saint-Pierre-des-Corps)
* Villandry (Château de Villandry) >Fartsdump (Natalie & Nadiya)<
* Amboise (Château d’Amboise) >Veivalg< Mat eller Plog
* Bourré (La Cave des Roches) >Veisperring< Hvem er en fun guy?
* Chenonceaux (Château de Chenonceau) >Pit-Stop (Etappe 11)<

Som Fartsdump i denne etappen, måtte Natalie & Nadiya finne Prinse Jerome-rommet i Château de Villandry. Der måtte de hjelpe en dame med å få på seg et korsett og knyte sammen korsettet. Når korsettet satt riktig, kunne de fortsette kappløpet. I denne etappens Veivalg, måtte lagene velge mellom *Chow* (Mat) eller *Plow* (Plog). I *Chow*, måtte lagene lage mat til en flokk sultne jakthunder. De måtte veie og kutte forskjellige typer kjøtt for å lage et velbalansert måltid til hundene, og deretter servere maten. Når maten var servert, fikk de neste ledetråd. I *Plow*, måtte lagene bruke hest og plog for å lage fire furer i en åker. Når bonden mente at åkeren var riktig pløyet, ville han gi dem neste ledetråd. I denne etappens Veisperring, måtte et lagmedlem lete etter champignon i de underjordiske hulene. Først måtte de lære seg tre varianter av champignon, og deretter lete gjennom labyrinter av tunneler for å finne dem. Når de hadde ti av hver variant, ville de få neste ledetråd. 

**Tilleggsoppgaver:**

* Før lagene dro fra jernbanestasjonen i Saint-Pierre-des-Corps, måtte lagene hente åtte tomme kasser fra kafeen Brasserie de la Tour, og måtte sette dem inn i bagasjerommet på deres Ford Escape ved hjelp av handsfree åpne/lukke-funksjon på bagasjeromsdøren.
* Ved Château de Villandry, måtte lagene lete i hagene etter en steinhund som hadde deres neste ledetråd.
* Ledetråden lagene fikk ved Château de Villandry, instruerte lagene til å finne Leonardo DaVincis siste hvilested. Lagene måtte finne ut at neste destinasjon var Château d’Amboise.
* Ledetråden lagene fikk etter veisperringen, instruerte lagene til å finne «Damenes slott». Lagene måtte finne ut at neste destinasjon var Château de Chenonceau.

### Etappe 12 (Frankrike → USA)

I New York, besøkte lagene FNs Hovedkvarter for å identifisere «hallo» og «ha det» på språket til de landene de besøkte gjennom kappløpet.
* Paris (Charles de Gaulle internasjonale lufthavn) til New York, New York New Yorks flagg, **USA** USAs flagg (John F. Kennedy internasjonale lufthavn)
* Brooklyn (Coney Island Boardwalk)
* Brooklyn (Brooklyn Navy Yard) >Veisperring< Hvem er klar for å bryte ut?
* Manhattan (Lombardi’s Pizza)
* Manhattan (FNs Hovedkvarter) >Veisperring< Hvem er flinke med ord?
* Manhattan (Gotham Hall) >Pit-Stop (Etappe 12)<

I den første Veisperringen i denne etappen, måtte et lagmedlem ta på seg en tvangstrøye og strikksele, og bli heist opp ned fra et tårn. Når de var 15 etasjer over bakken, måtte de komme seg løs fra tvangstrøyen – en prestasjon gjort berømt av Harry Houdini – hvorpå de ville bli sluppet i et overraskelses-stikkhopp. Når de var nede på bakken igjen, fikk de neste ledetråd. I etappens andre Veisperring, måtte det andre lagmedlemmet identifisere «hallo» og «ha det» på språket til de åtte landene de besøkte under kappløpet. De korrekte ordene måtte settes sammen med riktig flagg:

* Kinas flagg Kina: "Nǐ Hǎo (你好)" & "Zài Jiàn (再见)"
* Indonesias flagg Indonesia: "Hai" & "Selamat Tinggal"
* Bangladeshs flagg Bangladesh: "Shagotom (স্বাগতম)" & "Aabar Dekha Hobe (আবার দেখা হবে)"
* Tyrkias flagg Tyrkia: "Merhaba" & "Hoşça Kal"
* Russlands flagg Russland: "Zdrávstvujtye (Здравствуйте)" & "Do Svidániya (До Свидания)"
* Nederlands flagg Nederland: "Hallo" & "Tot Ziens"
* Spanias flagg Spania: "Hola" & "Adios"
* Frankrikes flagg Frankrike: "Bonjour" & "Au Revoir"

Når de hadde fått alt riktig, kunne de heise FN-flagget FNs flagg, som ville heise ned deres siste ledetråd.

**Tilleggsoppgaver:**

* Ledetråden lagene fikk ved starten av denne etappen, inkluderte et postkort av Coney Island. Lagene måtte finne ut at neste ledetråd var ved samme plassen som bildet på postkortet, og at deres neste ledetråd stod på et reklameplakat.
* Etter den første veisperringen, ble lagene instruert til å dra til den første pizzariaen i New York. Lagene måtte finne ut at deres neste destinasjon var Lombardi´s Pizzaria.
* Hos Lombardi´s Pizzaria, måtte lagene levere ti pizzaer, med forskjellig topping, til tre forskjellige adresser i Little Italy til fots, uten å skrive notater. Når pizzaene var levert, fikk de neste ledetråd.
* Ledetråden lagene fikk etter å ha levert pizzaene, inneholdt et blå flagg med logoen til De forente nasjoner. Lagene måtte finne ut at neste destinasjon var FNs Hovedkvarter.

Eksterne lenker
---------------

* Offisielt nettsted Rediger på Wikidata

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |